Guvernul României

HOTĂRÂRE Nr. 187

din 25 februarie 2009

pentru modificarea şi completarea Contractului-cadru privind condiţiile acordării asistenţei medicale în cadrul sistemului de asigurări sociale de sănătate pentru anul 2008, aprobat prin Hotărârea Guvernului nr. 324/2008, precum şi a Contractului-cadru privind condiţiile acordării asistenţei medicale în cadrul sistemului de asigurări sociale de sănătate pentru anul 2009, aprobat prin Hotărârea Guvernului nr. 1.714/2008
Publicată în: Monitorul Oficial Nr. 123 din 27 februarie 2009

    În temeiul art. 108 din Constituţia României, republicată,

    Guvernul României adoptă prezenta hotărâre.

    Art. I - Contractul-cadru privind condiţiile acordării asistenţei medicale în cadrul sistemului de asigurări sociale de sănătate pentru anul 2008, aprobat prin Hotărârea Guvernului nr. 324/2008, publicată în Monitorul Oficial al României, Partea I, nr. 252 din 1 aprilie 2008, cu modificările şi completările ulterioare, se modifică şi se completează după cum urmează:

    1. La articolul 32, litera h) se modifică şi va avea următorul cuprins:

    "h) să prescrie medicamente cu sau fără contribuţia personală a asiguraţilor, precum şi investigaţii paraclinice numai ca o consecinţă a actului medical propriu. Medicul de familie va refuza transcrierea de prescripţii medicale pentru medicamente cu sau fără contribuţia personală a asiguraţilor şi investigaţii paraclinice care sunt consecinţe ale unor acte medicale prestate de alţi medici. Excepţie fac situaţiile în care pacientul urmează o schemă de tratament stabilită conform reglementărilor legale în vigoare pentru o perioadă mai mare de 30 de zile calendaristice, iniţiată prin prescrierea primei reţete pentru medicamente cu sau fără contribuţie personală de către medicul de specialitate aflat în relaţie contractuală cu casa de asigurări de sănătate, comunicată numai prin scrisoare medicală, precum şi situaţiile în care medicul de familie a prescris medicamente cu şi fără contribuţie personală la recomandarea medicului de medicina muncii, recomandare comunicată prin scrisoare medicală. Pentru «Programul pentru compensarea în procent de 90% a preţului de referinţă al medicamentelor acordate pensionarilor cu venituri realizate numai din pensii de până la 600 lei pe lună», medicul de familie prescrie inclusiv medicamente ca o consecinţă a actului medical prestat de alţi medici aflaţi în relaţie contractuală cu casele de asigurări de sănătate, pe baza scrisorii medicale."

    2. La articolul 98, după alineatul (2) se introduce un nou alineat, alineatul (21), cu următorul cuprins:

    "(21) Procentul de compensare a medicamentelor corespunzătoare DCI-urilor prevăzute în sublista B este de 90% din preţul de referinţă, din care 50% se suportă din bugetul Fondului naţional unic de asigurări sociale de sănătate şi 40% din transferuri din bugetul Ministerului Sănătăţii către bugetul Fondului, pentru prescripţiile a căror contravaloare la nivelul preţului de referinţă/prescripţie este de până la 300 lei/lună şi de care beneficiază pensionarii cu venituri numai din pensii de până la 600 lei pe lună."

    3. La articolul 98, alineatul (5) se modifică şi va avea următorul cuprins:

    "(5) Decontarea contravalorii medicamentelor pentru care se fac transferuri din bugetul Ministerului Sănătăţii către bugetul Fondului se face în termen de până la 30 de zile calendaristice de la data depunerii facturii de către farmacie la casa de asigurări de sănătate, cu excepţia medicamentelor corespunzătoare DCI-urilor prevăzute în sublista B de care beneficiază pensionarii cu venituri numai din pensii de până la 600 lei pe lună, pentru care decontarea se realizează în condiţiile alin. (4)."

    4. La articolul 99 alineatul (1), litera b) se modifică şi va avea următorul cuprins:

    "b) pentru sublista B - o singură prescripţie lunar:

    - cu maximum 3 medicamente cu valoare totală calculată la preţul de vânzare cu amănuntul de maximum 300 lei, cu compensare de 50% din preţul de referinţă, suportată din Fond; sau

    - cu medicamente notate cu # cu o valoare maximă a tratamentului mai mare de 300 lei pe lună, situaţie în care nu se mai pot prescrie alte medicamente din sublista B în luna respectivă, cu compensare de 50% din preţul de referinţă, suportată din Fond; sau

    - cu maximum 3 medicamente a căror contravaloare la nivelul preţului de referinţă/prescripţie este de până la 300 lei/lună, pentru pensionarii cu venituri numai din pensii de până la 600 lei pe lună, cu compensare de 90% din preţul de referinţă, suportată 50% din Fond şi 40% din transferuri din bugetul Ministerului Sănătăţii către bugetul Fondului."

    5. La articolul 99, alineatul (5) se modifică şi va avea următorul cuprins:

    "(5) Pe acelaşi formular de prescripţie se pot înscrie medicamente din subliste diferite. Farmaciile întocmesc borderou centralizator cu evidenţă distinctă pentru fiecare sublistă, cu excepţia medicamentelor antidiabetice orale, a medicamentelor antidiabetice de tipul insulinelor şi a testelor de automonitorizare pentru bolnavii diabetici, a medicamentelor antidiabetice orale şi de tipul insulinelor şi a testelor de automonitorizare pentru tratamentul mixt al bolnavilor diabetici, a medicamentelor pentru tratamentul stării posttransplant, a medicamentelor specifice pentru tratamentul ambulatoriu al bolnavilor cu afecţiuni oncologice, a medicamentelor pentru tratamentul persoanelor cu infecţie HIV/SIDA, a medicamentelor corespunzătoare DCI-urilor aferente grupelor de boli cronice aprobate prin comisiile de experţi ai CNAS, a medicamentelor corespunzătoare DCI-urilor aferente bolilor rare - mucoviscidoză, epidermoliză buloasă şi scleroză laterală amiotrofică - din cadrul Programului naţional de hemofilie, talasemie şi alte boli rare şi pentru materialele sanitare specifice care se acordă pentru tratamentul în ambulatoriu al bolnavilor incluşi în unele programe naţionale de sănătate cu scop curativ, precum şi a medicamentelor corespunzătoare DCI-urilor din sublista B pentru pensionarii care beneficiază de prescripţii în condiţiile prevăzute la art. 98 alin. (21), în condiţiile prevăzute în norme, pentru care se completează prescripţii distincte." 

    Art. II - Contractul-cadru privind condiţiile acordării asistenţei medicale în cadrul sistemului de asigurări sociale de sănătate pentru anul 2009, aprobat prin Hotărârea Guvernului nr. 1.714/2008, publicată în Monitorul Oficial al României, Partea I, nr. 885 din 29 decembrie 2008, se modifică şi se completează după cum urmează:

    1. La articolul 32, litera h) se modifică şi va avea următorul cuprins:

    "h) să prescrie medicamente cu sau fără contribuţia personală a asiguraţilor şi, după caz, unele materiale sanitare, precum şi investigaţii paraclinice numai ca o consecinţă a actului medical propriu. Medicul de familie va refuza transcrierea de prescripţii medicale pentru medicamente cu sau fără contribuţia personală a asiguraţilor şi, după caz, pentru unele materiale sanitare, precum şi de investigaţii paraclinice care sunt consecinţe ale unor acte medicale prestate de alţi medici. Excepţie fac situaţiile în care pacientul urmează o schemă de tratament stabilită conform reglementărilor legale în vigoare, pentru o perioadă mai mare de 30 de zile calendaristice, iniţiată prin prescrierea primei reţete pentru medicamente cu sau fără contribuţie personală şi, după caz, pentru unele materiale sanitare de către medicul de specialitate aflat în relaţie contractuală cu casa de asigurări de sănătate, comunicată numai prin scrisoare medicală, folosind exclusiv formularul tipizat aprobat prin ordin al ministrului sănătăţii publice şi al preşedintelui Casei Naţionale de Asigurări de Sănătate, precum şi situaţiile în care medicul de familie a prescris medicamente cu şi fără contribuţie personală la recomandarea medicului de medicina muncii, recomandare comunicată prin scrisoare medicală; medicul de familie refuză transcrierea oricăror acte medicale, cum ar fi concedii medicale, bilete de trimitere pentru investigaţii medicale paraclinice, bilete de trimitere pentru consultaţii de specialitate sau internare. Pentru «Programul pentru compensarea în procent de 90% a preţului de referinţă al medicamentelor acordate pensionarilor cu venituri realizate numai din pensii de până la 600 lei pe lună», medicul de familie prescrie inclusiv medicamente ca o consecinţă a actului medical prestat de alţi medici aflaţi în relaţie contractuală cu casele de asigurări de sănătate, pe baza scrisorii medicale;".

    2. La articolul 99, după alineatul (2) se introduce un nou alineat, alineatul (21), cu următorul cuprins:

    "(21) Procentul de compensare a medicamentelor corespunzătoare DCI-urilor prevăzute în sublista B este de 90% din preţul de referinţă, din care 50% se suportă din bugetul Fondului şi 40% din transferuri din bugetul Ministerului Sănătăţii către bugetul Fondului, pentru prescripţiile a căror contravaloare la nivelul preţului de referinţă/prescripţie este de până la 300 lei/lună şi de care beneficiază pensionarii cu venituri numai din pensii de până la 600 lei pe lună."

    3. La articolul 99, alineatul (5) se modifică şi va avea următorul cuprins:

    "(5) Decontarea contravalorii medicamentelor pentru care se fac transferuri din bugetul Ministerului Sănătăţii către bugetul Fondului se face în termen de până la 30 de zile calendaristice de la data depunerii facturii de către farmacie la casa de asigurări de sănătate, cu excepţia medicamentelor corespunzătoare DCI-urilor prevăzute în sublista B de care beneficiază pensionarii cu venituri numai din pensii de până la 600 lei pe lună, pentru care decontarea se realizează în condiţiile prevăzute la alin. (4)."

    4. La articolul 100 alineatul (1), litera a) se modifică şi va avea următorul cuprins:

    "a) pentru sublistele A şi B - o singură prescripţie lunar, cu maximum 7 medicamente, dar nu mai mult de 3 medicamente din sublista B, cu compensare de 50% din preţul de referinţă;".

    5. La articolul 100 alineatul (1), după litera b) se introduce o nouă literă, litera b1), cu următorul cuprins:

    "b1) o singură prescripţie din sublista B lunar pentru pensionarii cu venituri numai din pensii de până la 600 lei pe lună, a cărei contravaloare la nivelul preţului de referinţă este de până la 300 lei pe lună/prescripţie, şi un număr de maximum 3 medicamente, situaţie în care nu beneficiază de medicamente din sublista B în condiţiile prevăzute la lit. a) şi b), cu compensare de 90% din preţul de referinţă. În acest caz, se pot prescrie maximum 7 medicamente din sublistele A şi B."

    6. La articolul 100, alineatul (5) se modifică şi va avea următorul cuprins:

    "(5) Pe acelaşi formular de prescripţie se pot înscrie medicamente din subliste diferite. Farmaciile întocmesc un borderou centralizator cu evidenţă distinctă pentru fiecare sublistă, cu excepţia medicamentelor antidiabetice orale, a medicamentelor antidiabetice de tipul insulinelor şi a testelor de automonitorizare pentru bolnavii diabetici, a medicamentelor antidiabetice orale şi de tipul insulinelor şi a testelor de automonitorizare pentru tratamentul mixt al bolnavilor diabetici, a medicamentelor pentru tratamentul stării posttransplant, a medicamentelor specifice pentru tratamentul ambulatoriu al bolnavilor cu afecţiuni oncologice, a medicamentelor pentru tratamentul persoanelor cu infecţie HIV/SIDA, a medicamentelor corespunzătoare DCI-urilor aferente grupelor de boli cronice aprobate prin comisiile de experţi ai CNAS, a medicamentelor corespunzătoare DCI-urilor aferente bolilor rare - mucoviscidoză, epidermoliză buloasă şi scleroză laterală amiotrofică - din cadrul Programului naţional de hemofilie, talasemie şi alte boli rare şi pentru materialele sanitare specifice care se acordă pentru tratamentul în ambulatoriu al bolnavilor incluşi în unele programe naţionale de sănătate cu scop curativ, precum şi a medicamentelor corespunzătoare DCI-urilor din sublista B pentru pensionarii care beneficiază de prescripţii în condiţiile prevăzute la art. 99 alin. (21), în condiţiile prevăzute în norme, pentru care se completează prescripţii distincte."

    7. La articolul 100, alineatul (6) se abrogă.

